Indiër wat vrou doodsteek probeer selfmoord pleeg – praag.co.za — 20 jaar jonk!
Indiër wat vrou doodsteek probeer selfmoord pleeg
'n Indiër wat na bewering 'n vrou in Bryanston noord van Johannesburg met 'n skerp voorwerp doodgesteek het, is onder polisie-bewaking in die hospitaal.
Die Randburg Landdroshof het gehoor dat Yengesen Pillay probeer het om sy eie lewe te neem.
Hy is Dinsdag in Pietermaritzburg in hegtenis geneem, nadat hy vir drie dae van die polisie gevlug het. Hy word daarvan aangekla dat hy sy vrou Saterdag vermoor het.
Yusuf Baba, die staatsaanklaer, het Woensdag in die Randburg-landdroshof gesê Yengesen Pillay is in die hospitaal opgeneem en dat hy onder polisiebewaking is.
Pillay sal op aanklag van moord teregstaan wanneer hy op 28 Augustus in die hof verskyn.
Dit is onduidelik hoe of wanneer Pillay probeer selfmoord pleeg het.
Die vrou is omstreeks 17:00 Saterdagmiddag by die ingang van 'n kantoorpark in Bryanston opgemerk. 'n Vrou en haar kind het verby die kantoorpark gery en die gewonde vrou by die ingang sien lê waar sy beswaarlik nog asem gehaal het weens bloedverlies.
"Die beseerde vrou het skaars reageer en het gesukkel om asem te haal. Hulle het haar dadelik met 'n ambulans na die MediClinic Sandton geneem vir verdere behandeling," het Werner Vermaak, woordvoerder van ER24, gesê.
Skrywer praagGepubliseer op 20 Augustus 2014 22 Augustus 2014 Kategorieë Nuus, Suider-AfrikaSleutelwoord Bryanston, Indiër, moord